

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐԻ ՏԵՂԱԿԱԼ**

 Երևան-0010, Հանրապետության հր. Կառավարական տուն 3

 **№ ՎՏ/23.3/12233-2024**

ՀՀ Արմավիրի մարզի Արմավիր համայնքի ղեկավար Վ. Սարգսյանին

 *Ի պատասխան Ձեր 09.04.2024թ.*

 *թիվ 1291 գրության*

 Հարգելի´ պարոն Սարգսյան

Հիմք ընդունելով ՀՀ կառավարության 02.11.2023թ. N 1890-Ն որոշման առաջին կետով հաստատված հավելվածի 17-րդ և 18-րդ կետերով նախատեսված կարգավորումները` ՀՀ տարածքային կառավարման և ենթակառուցվածքների նախարարությունն (այսուհետ` նախարարություն) ամփոփել է ՀՀ Արմավիրի մարզի Արմավիր համայնքի մասնակցային բյուջետավորման ընթացակարգերով ձևավորված ծրագրերի իրականացման նպատակով ՀՀ 2024թ. պետական բյուջեից սուբվենցիայի ստացման թվով երեք ծրագրային հայտերի (Արմավիր քաղաքի հրապարակամերձ հատվածում՝ համայնքապետարանի և մշակույթի տան միջնամասում ժամանակակից լուծումներով այգու կառուցման ծրագիր, Լենուղի բնակավայրի վարչական ղեկավարի նստավայրի (շենքի) մասնակի հիմնանորոգման ծրագիր և Մյասնիկյան բնակավայրի մշակույթի տան դիմացի այգու հիմնանորոգման ծրագիր) վերաբերյալ ՀՀ ֆինանսների նախարարության և համապատասխան ոլորտային պետական կառավարման մարմինների ներկայացրած դիրքորոշումները և եզրակացնում է, որ հայտերը կազմված են` համաձայն վերոնշյալ որոշմամբ հաստատված կարգի պահանջներին համապատասխան:

Հաշվի առնելով նշյալ որոշման հավելվածի 18-րդ կետի 1-ին ենթակետը՝ սույն գրությամբ նախարարությունը ծանուցում է՝ Արմավիր քաղաքի հրապարակամերձ հատվածում՝ համայնքապետարանի և մշակույթի տան միջնամասում ժամանակակից լուծումներով այգու կառուցման ծրագրի, Լենուղի բնակավայրի վարչական ղեկավարի նստավայրի (շենքի) մասնակի հիմնանորոգման ծրագրի և Մյասնիկյան բնակավայրի մշակույթի տան դիմացի այգու հիմնանորոգման ծրագրի հայտերին համաձայնություն տալու մասին: Միաժամանակ նկատի ունենալով նաև հիշյալ որոշման հավելվածի 22-րդ կետում նախանշված կարգավորումը` առաջարկում ենք հայտին համաձայնություն տալու մասին ծանուցումն ստանալուց հետո մեկ աշխատանքային օրվա ընթացքում այն հրապարակել համայնքի պաշտոնական կայքում:

 Հարգանքով`

 Վ․Տերտերյան

Կատարող՝ Համայնքային բյուջեների բաժնի մասնագետ, Խ. Պետրոսյան

Հեռ. 010511369